Vi er en familie på 4 med 2 drenge (3 og 6 år), som havde en meget positiv oplevelse med at leje Peters lejlighed. Lejligheden er stor og har en fantastisk beliggenhed tæt på Trianglen/Østerbrogade og Fælledparken.
Vi havde en god kommunikation med Peter inden og under opholdet, og blev taget godt imod ved ankomsten. Der var styr på det hele, og lejligheden levede op til beskrivelsen og forventningerne.
Der var en stor altan ud mod det dejlige gårdmiljø, hvor der både var legeplads og boldbane til børnene. Ligeledes var børnene utroligt glade for de 2 børneværelser (og alt legetøjet).
Et mindre minus er, at der er betalingsparkering i hele området, hvor lejligheden er beliggende. Der kan dog parkeres gratis ca. 2,5 km væk, hvis der er behov for dette.
Vi vil bestemt anbefale lejligheden til andre familier, og kan sagtens forestille os at vende tilbage en anden gang.